Barbie Girl

Barbie Girl (תעתיק: ברבי גירל) הוא שיר של להקת הדאנס-פופ הדנית-נורווגית אקווה. השיר יצא כסינגל ב-1 ביוני 1997 מתוך אלבום הבכורה של הלהקה "Aquarium". השיר נכתב בידי קלאוס נורין וסורן ראסטד, לאחר שהלהקה ראתה תערוכה של תרבות הקיטש, והוא מצטרף לשלל התייחסויות אחרות לבובה ברבי. הסינגל זכה להצלחה רבה ברחבי אירופה ונמכר שם בלמעלה מ-2.8 מיליון עותקים. במצעדי פזמונים הגיע השיר למקום הראשון במדינות רבות ברחבי אירופה, בתוכם מצעד הסינגלים הבריטי. בארצות הברית נמכר השיר בלמעלה מ-1.4 מיליון עותקים, והגיע למקום השביעי במצעד הבילבורד הוט 100. מילות השיר מספרות על הבובות ברבי וקן, ופזמון השיר פותח במילים: "אני ילדת ברבי בעולם הברבי, חיים בפלסטיק זה פנטסטי." בשיר ובווידאו קליפ מבצעת את תפקיד ברבי לינה ניסטרום ואת תפקיד קן מבצע רנה דיף. השיר מדבר על החומרנות והשטחיות שבחברה המודרנית, כאשר את המילים שרה זמרת הלבושה כבובת ברבי, ומסביבה תפאורה פלסטית וצבעונית של משחקי ילדים. חלק ממילות השיר, לדוגמה, הן: מילים אלה עשויות להתאים לבובה, אך כשהן מכוונות כלפי אשה הן עלולות להישמע פוגעניות. בהמשך השיר יש מילים הנשמעות בוטות אף יותר, שהיו שטענו לגביהן כי הן יכולות לכאורה לעודד אלימות נגד נשים, כדוגמת: ניתן לפרש את השיר הן כשיר קיטשי ושטחי שאינו בעל מסרים; והן כשיר השם דגש על אלימות כנגד נשים. בכל מקרה, המילים הקיצוניות, הבאות על רקע צבעוניות עליזה ופלאסטית של הקליפ המפורסם, עשויות לעורר אצל הצופה חוסר נוחות. בשנת 2019 הוציאה הזמרת אווה מקס שיר בשם "Not Your Barbie Girl" המהווה דגימה לשיר, בו היא מצטטת מהפזמון של השיר ומוסיפה בתים משלה בהם מקס מותחת ביקורת בעקיפין על המסר המשתמע מהשיר. כמו כן זכה השיר לכמה רפרנסים שנעשו פופולריים בארצות הברית ובישראל. חברת מאטל, המייצרת את בובת הברבי תבעה את הלהקה בטענה שהם הפרו הסימן המסחרי של ברבי, והפכו אותה לאובייקט מיני. החברה טענה שהשיר מפר את זכויות היוצרים שלהם על "ברבי", ושמילותיו מכתימות את המוניטין של המותג. בסופו של דבר התביעה נדחתה. השיר זכה להצלחה רבה במצעדי הפזמונים ברחבי העולם, והגיע למקום הראשון באוסטרליה, אירלנד, בלגיה (פלנדריה וולוניה), גרמניה, הולנד, הממלכה המאוחדת, נורווגיה, ניו זילנד, צרפת, שוודיה ושווייץ. גם באוסטריה, דנמרק ופינלנד הגיע השיר לשלישייה הפותחת, ובארצות הברית ובקנדה הגיע השיר למקום השביעי. אתר האינטרנט הרשמי של Barbie Girl Barbie Girl, במסד הנתונים הקולנועיים IMDb (באנגלית) מידע על היצירה "Barbie Girl" באתר מיוזיק בריינז מידע על הסינגל "Barbie Girl" באתר מיוזיק בריינז מידע על היצירה "Barbie Girl" באתר Discogs אירית מילוא, ברבי : סתם בובה או סמל תרבות?, מגזין "זמן דיגיטלי", מרץ 2006. בקישור מתוך "הספרייה הווירטואלית של מטח" מצגת: מערך אלימות נגד נשים באמצעות סרטוני יו-טיוב עיריית ירושלים, אגף הרווחה The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) נדחתה תביעת יצרנית הצעצועים מאטל נגד חברת התקליטים MCA בגין שימוש בשם "ברבי", באתר TheMarker‏, 28 בינואר 2003 "Certification for every country in the world" (PDF). IFPI. נבדק ב-2008-08-06. "1997 Australian certifications". Aria. נבדק ב-2009-08-06. "Austrian certifications, database". Ifpi. נבדק ב-2009-08-06. "1997 French certifications". Snep. אורכב מ-המקור ב-2009-04-20. נבדק ב-2009-08-06. Gold-/Platin-Datenbank (בגרמנית) "Swedish certifications" (PDF). Ifpi. אורכב מ-המקור (PDF) ב-2011-06-16. נבדק ב-2009-07-11. "1997 Swiss certifications". Swisscharts. נבדק ב-2009-08-06. "UK certifications, database". Bpi. נבדק ב-2010-04-20.